Λορέν Μορόν

Ο Λορένθο Χεσούς Μορόν Γκαρθία (ισπανικά: Lorenzo Jesús Morón García) (γενν. 30 Δεκεμβρίου 1993), γνωστός ως Λορέν Μορόν, είναι Ισπανός επαγγελματίας ποδοσφαιριστής, ο οποίος αγωνίζεται ως επιθετικός για τον Άρη.

 Σταδιοδρομία 

 Πρώτα χρόνια 
Ο Λόρεν γεννήθηκε στη Μαρβέγια, στην Επαρχία Μάλαγα, στην Ανδαλουσία της Ισπανίας. Ως νεαρός αγωνίστηκε στις ΚΝ Πένια Λος Κομπάδρες, ΟΝ Μαρμπέγια και ΚΝ Βάθκεθ. Το 2012 υπέγραψε στον σύλλογο της Τερθέρα Ντιβισιόν, Ουνιόν Εστεπόνα ΚΦ, κάνοντας το ντεμπούτο του με την ομάδα την 1η Σεπτεμβρίου του ίδιου έτους, σε μια εντός έδρας ήττα με 1–0 εναντίον της Ελ Πάλο ΦΚ.

Ο Λόρεν σημείωσε το πρώτο του γκολ στις 30 Σεπτεμβρίου 2012, το τρίτο της ομάδας του σε μια εντός έδρας νίκη με 4–1 επί της Βέλεθ ΚΦ. Επέστρεψε στη Μαρμπέγια (επίσης στην τέταρτη κατηγορία) τον επόμενο Ιανουάριο.

Στις 8 Ιουλίου 2014, αφού πέτυχε την άνοδο, ο Λόρεν δόθηκε δανεικός στην ομάδα της τέταρτης κατηγορίας, Βέλεθ, για ένα χρόνο.

 Ρεάλ Μπέτις 
Στις 29 Ιανουαρίου 2015, υπέγραψε στη Ρεάλ Μπέτις και αμέσως τοποθετήθηκε στην Β ομάδα στη Σεγούντα Ντιβισιόν Β.

Στις 20 Ιουνίου 2016, αφού σημείωσε 13 γκολ, όμως χωρίς η ομάδα να καταφέρει να να αποφύγει τον υποβιβασμό, ο Λόρεν ανανέωσε το συμβόλαιό του μέχρι το 2018. Στις 14 Μαΐου 2017, σημείωσε χατ τρικ σε μια εκτός έδρας νίκη με 7–1 επί της ΚΑ Εσπελένιο.

Στις 30 Ιανουαρίου 2018, ο Λόρεν επέκτεινε το συμβόλαιο του μέχρι το 2021 και προβιβάστηκε μόνιμα στην πρώτη ομάδα της Πριμέρα Ντιβισιόν. Έκανε το επαγγελματικό του ντεμπούτο στις 3 Φεβρουαρίου, ξεκινώντας και σκοράροντας στη εντός έδρας ήττα με 2-1 εναντίον της Βιγιαρρεάλ ΚΦ. Στους επόμενους 5 αγώνες, σκόραρε άλλες τέσσερις φορές.

Στις 30 Ιουνίου 2018, ο Λόρεν ανανέωσε το συμβόλαιό του μέχρι τον Ιούνιο του 2022. Έκανε ένα εντυπωσιακό ξεκίνημα στη σεζόν 2019-20, οδηγώντας τον να συνδεθεί με μετακινήσεις στις Μπαρτσελόνα, Τότεναμ Χότσπερ, ΣΣΚ Νάπολι και ΑΚ Μίλαν. Ωστόσο, συμφώνησε σε περαιτέρω επέκταση στο Στάδιο Μπενίτο Βιγιαμαρίν μέχρι το 2024, με τη ρήτρα εξαγοράς του να ορίζεται στα 50 εκατομμύρια ευρώ.

Ο Λόρεν εντάχθηκε στην ΡΚΝ Εσπανιόλ στις 25 Αυγούστου 2021, με δανεισμό για τη σεζόν 2021-22. Σκόραρε τα πρώτα του γκολ την 1η Δεκεμβρίου στον εναρκτήριο γύρο του Κυπέλλου Ισπανίας, ένα χατ τρικ σε μια νίκη με 3–2 επί της ΣΝ Σολάρες-Μέντιο Κουντέγιο της 6ης Κατηγορίας.

Τη σεζόν 2022–23, ο Λόρεν έπαιξε σπάνια υπό το νέο προπονητή της Μπέτις, Μανουέλ Πελεγκρίνι. Στις 12 Ιανουαρίου 2023, ωστόσο, λίγο αφότου μπήκε ως αλλαγή στο 91ο λεπτό για στους ημιτελικούς του Σούπερ Καπ Ισπανίας που διεξήχθη στο Ριάντ, ισοφάρισε σε 2-2 εναντίον της Μπαρτσελόνα και αργότερα σκόραρε στη διαδικασία των πέναλτι (4-2 ήττα). 19 ημέρες αργότερα, δόθηκε δανεικός στην ΟΝ Λας Πάλμας της Σεγούντα Ντιβισιόν, μέχρι τον Ιούνιο.

Στις 19 Ιουλίου 2023, αφού βοήθησε τη Λας Πάλμας στην άνοδό της στην κορυφαία κατηγορία, ο Λόρεν έλυσε το συμβόλαιό του με την Μπέτις.

 Άρης Θεσσαλονίκης 
Στις 21 Ιουλίου 2023, υπέγραψε διετές συμβόλαιο με τον Άρη Θεσσαλονίκης. Έκανε το ντεμπούτο του στις 27 Ιουλίου, στον 1ο αγώνα του 2ου προκριματικού γύρου του ΟΥΕΦΑ Γιουρόπα Κόνφερενς Λιγκ 2023–24, στην ισοπαλία με 1-1 εναντίον της ΦΚ Αραράτ-Αρμενία. Στις 20 Αυγούστου 2023, σκόραρε το πρώτο του τέρμα με τη φανέλα του Άρη, στην εκτός έδρας ήττα με 3-2 από τον ΟΦΗΟΦΗ-ΑΡΗΣ 3-2.

Με το γκολ που σημείωσε στις 3 Μαρτίου 2024, στην τελευταία αγωνιστική της κανονικής περιόδου του πρωταθλήματος, στον αγώνα που έληξε με 3-3 εναντίον της ΑΕΚ, έγινε ο πρώτος ξένος στην ιστορία του Άρη, που πέτυχε 14 γκολ σε μια σεζόν στο πρωτάθλημα της Super League.Ρεκόρ και κατάρα έσπασε ο Μορόν!

Στο τέλος της χρονιάς, ο Μορόν ανακηρύχθηκε πρώτος σκόρερ του Ελληνικού πρωταθλήματος με 20 τέρματα Βγήκε πρώτος σκόρερ και ξόρκισε 43 χρόνια ο Μορόν!

Το 2o γκολ που σημείωσε στις 26 Ιανουαρίου 2025, στον αγώνα Λαμία-Άρης 0-2, αναδείχθηκε από την Super League ως το Καλύτερο Γκολ της 20ής αγωνιστικής της σεζόν 2024-25. Stoiximan Best Goal της 20ής αγωνιστικής o Λορέν ΜορόνΛαμία - Άρης 0-2: Ο Μορόν το πήρε προσωπικά και έβαλε τέλος στο αρνητικό σερί των κίτρινων, που βλέπουν ξανά την 4η θέση

Το Σάββατο 13 Σεπτεμβρίου 2025, σημείωσε το 39ο γκολ του στη Ελληνική Super League (ξεπeρνώντας τον Λιούμπισα Μιλόγεβιτς, ο οποίος είχε 38 τέρματα) και αυτό τον έφερε στην κορυφή των ξένων σκόρερ στην ιστορία του Άρη σε αγώνες πρωταθλήματος.Ο Μορόν στην κορυφή των ξένων σκόρερ του Άρη

Στις 14 Ιανουαρίου 2026, στον εκτός έδρας αγώνα Κυπέλλου Ελλάδας κόντρα στον Παναθηναϊκό, ο Μορόν συμπλήρωσε 100 συμμετοχές (80 για το πρωτάθλημα, 16 για το Κύπελλο και 4 για το Γιουρόπα Κόμφερενς Λιγκ) με τη φανέλα του Άρη σε όλες τις επίσημες διοργανώσεις.Λορέν Μορόν: Έφτασε τις 100 συμμετοχές με τη φανέλα του Άρη

Την Κυριακή 25 Ιανουαρίου 2026, ο Μορόν άνοιξε το σκορ στον αγώνα της 18ης αγωνιστικής του πρωταθλήματος κόντρα στον Λεβαδειακό και έτσι έφτασε τα 48 γκολ με τη φανέλα του Άρη (42 στο πρωτάθλημα, 5 στο Κύπελλο και 1 στις Ευρωπαϊκές διοργανώσεις), πιάνοντας στην κορυφή των ξένων σκόρερ της ομάδας σε όλες τις διοργανώσεις, τον Λιούμπισα Μιλόγεβιτς.Ο Μορόν «έπιασε» στη κορυφή των ξένων σκόρερς τον Μιλόγεβιτς!Έφτασε τον Μιλόγεβιτς ο Μορόν

 Παραπομπές 

 Εξωτερικοί σύνδεσμοι 

 Προφίλ στο Beticopedia (ισπανικά)
 Προφίλ στο transfermarkt.com

Κατηγορία:Ισπανοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Σεγούντα Ντιβιζιόν Β
Κατηγορία:Ποδοσφαιριστές Σεγούντα Ντιβιζιόν
Κατηγορία:Ποδοσφαιριστές Ρεάλ Μπέτις
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές ΡΚΝ Εσπανιόλ
Κατηγορία:Ποδοσφαιριστές ΟΝ Λας Πάλμας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ξένοι ποδοσφαιριστές στην Ελλάδα
Κατηγορία:Ισπανοί ποδοσφαιριστές στο εξωτερικό